google/wiki40b huggingface dataset:
Filonas Kmita

Biografija

Semiono Kmitos ir Tatjanos Koršinskos sūnus. Už karinius nuopelnus Žygimantas Augustas skyrė jam amžinam naudojimui Černobylio valdas prie Kijevo. Nuo Černobylio pilies pavadinimo ir kyla antriji jo pavardės dalis.
Filonas Kmita gimė 1530 metais, kilo iš bajorų Kmitų (Kijevo vaivadija) giminės. Aktyviai dalyvavo LDK karuose su Rusija.
1562 m. kaip Ostioro pilies laikytojas netoli Kijevo vadovaujant 300-tui raitelių sutriuškino Maskvos armijos 2-jų tūkstančių pulką. Vadovaujant įgulai iš 1400 raitelių šturmu paėmė Černigovą. Kartu su Ostrogiškio įgula laimėjo prieš tris kartus didesnę Maskvos įgulą, vadovaujamą kunigaikščio Meščerskio. Su 1000 raitelių įgyvendino reidą į Starodubą, grįždamas sutriuškino Maskvos įgulą prie Snovo upės.
1564 m. sausį gynė nuo pietvakarių LDK armijos pagrindinių jėgų puolimo vadovaijant Mikalojui Radvilai į Polocką. Panaudojant Mikalojaus Radvilos pergalę prieš Ivaną Šuiskį Ulos mūšyje Filonas Kmita su nedidele įgula, 200 karių, nedaleido kunigaikščio Petro Serebriano-Obolenskio armijos susijungimo, kuri judėjo link Oršos iš Viazmos. su Ivano Šuiskio kariais. Mūšio metu, kuris įvyko 1564 m. vasario 2 d., privertė kunigaikštį Petrą Serebrianą-Obolenskį atsitraukti iš Oršos į Smolenską. 1565 m. vasarą vadovaudamas 1600 raiteliam įstojo į Severščinos žemę ir paėmė Počepą. В 1566 m. už karinius nuopelnus gavo valdyti Černobilį.
Nuo 1566 m. – Oršos seniūnas. 1568 m. su 4000-ne įgula kariavo Smolenščinoje, sumušė dalį Smolensko garnizono, įgivendino reidą į Viazmą. 1577 m. Lenkijos karalius ir Lietuvos didysis kunigaikštis Steponas Batoras nusiuntė Oršos seniūnui Filonui Kmitai karaliaus apskrities raštą, kuriame draudė pasienio gyventojam vykdyti reidus į Maskvos valstybės sritis.
1579 m. įgula vadovaujama Kmitos įgivendino žygį į Smolenską. Tais pačiais metais dalyvavo Stepono Baroro žygyje į Polocką. Nuo 1580 metų ATR senatorius ir Smolensko vaivada (nominaliai, kadangi Smolenskas nebuvo ATR sudėtyje). Į Velikije Luki Stepono Batoro žygio metu su 9-tūkstančiais karių Filonas Kmita įsiveržė į Smolenščiną, bet patyrė pralaimėjimą Nastasjino mūšyje ir grįžo į Oršą. Paskirtas Velikije Luki vietininku. 1580–1581 metų periode organizavo sėkmingą žygį Cholmo miesto užkariavimui, vedė reidus gylin į Rusijos valstybę. 1581 metais su savo įgula (50 raitelių) dalyvavo Stepono Batoro žygyje į Pskovą.
Mirė 1587 metų lapkričio 29 d.
Jekaterina Zelenko

Jekaterina Zelenko (rus. Екатерина Ивановна Зеленко; ukr. Катерина Іванівна Зеленко; 1916 m. rugsėjo 14 d. Žitomiro srities Olevsko rajono Koroščinės kaime – 1941 m. rugsėjo 12 d. palaidota Anastasjevkos kaime, Sumų sritis) – karo lakūnė, vyresnioji leitenantė, vienintelė moteris pasaulyje, atlikusi oro taraną. Tarybų Sąjungos Didvyrė.
Gimė 1916 m. rugsėjo 14 d. Žitomiro srities Olevsko rajono Koroščinės kaime. Kurske baigė septynias klases.

1933 m. Voronežo aeroklube išmoko skraidyti. 1934 m. su pagyrimu baigė 3-iąją Orenburgo karinę aviacijos mokyklą.
Buvo komjaunuolė. Jos vyras buvo karo lakūnas Pavlas Ignatenka, žuvęs oro mūšyje 1943 m.
Tarnavo 19-oje lengvųjų bombonešių brigadoje, kuri bazavosi Charkove. Per keturius metus įsisavino septynių tipų lėktuvus.

Dalyvavo TSRS-Suomijos kare su 11-ojo lengvųjų bombonešių pulko 3-iąja eskadrile. Atliko 8 kovinius skrydžius, kurių metu subombardavo artilerijos bateriją ir šaudmenų sandėlį.

Po TSRS-Suomijos karo grįžo į 19-ąją aviabrigadą.

Nuo 1940 m. gegužės tarnavo naujai suformuotame 135-ajame bombonešių pulke lakūnu instruktoriumi.
Nuo antrojo pasaulinio karo pradžios dalyvavo mūšiuose Pietvakarių fronte 6-osios oro armijos 16-osios mišriosios aviacijos divizijos 135-ojo bombonešių pulko 5-oje eskadrilėje, kur buvo buvo eskadrilės vado pavaduotoja. Atliko 40 kovinių skrydžių, dalyvavo 12-oje oro mūšių su priešo naikintuvais.

1941 m. liepos mėnesį vadovavo grupei bombonešių, kurie, pagal tarybinės pusės pranešimą, Propoisko rajone sunaikino apie 45 tankus, 20 automobilių, iki bataliono kareivių ir be nuostolių grįžo.
1941 m. rugsėjo 12 d. atliko du žvalgybiniu skrydžius lėktuvu Su-2. Į trečią skrydį išskrido antrojo skrydžio metu pažeistu lėktuvu. Grįžtant ties Romnais Zelenko ir porininko lėktuvus atakavo septyni Bf-109. Porininko lėktuvas buvo pamuštas ir iš oro mūšio pasitraukė. J. Zelenko numušė vieną priešo naikintuvą ir, pasibaigus šoviniams, taranavo kitą vokiečių naikintuvą. Taranu numušė antrą vokiečių naikintuvą, bet žuvo ir pati.
Lakūnę vietiniai gyventojai palaidojo Anastasjevkos kaime (Sumų sritis). Po karo ji buvo perlaidota Kurske. 1990 m. gegužės 5 d. jai po mirties suteiktas Tarybų Sąjungos Didvyrio vardas.
Hradec Kralovė

Istorija

1639 m. miestą buvo užėmę švedai. 1866 m. šalia miesto vyko mūšis (Austrijos-Prūsijos karas). XX a. 3-4 dešimtmetyje miestas sparčiai augo, pastatyta gausybė modernios architektūros pastatų.

Pavadinimo kilmė

Pavadinimą sudaro „Hradec“ (pilis) ir „Králové“ (karalienės), pažymint, kad tai buvo karalienės Elžbietos rezidencija (čia ji gyveno 30 metų).
Jurijus Veklenko

Biografija

J. Veklenko baigė rekreacijos ir turizmo studijas Klaipėdos universitete. Persikėlęs gyventi į Vilnių, iš pradžių įsidarbino skambučių centro operatoriumi, o netrukus – tarptautinės kompanijos biure IT specialistu.
Jurijui muzika yra hobis. Jis taip pat dalyvavo Lietuvos muzikos projektuose, tokiuose kaip „Dainuoju Lietuvą“, „Lietuvos talentai“, ankstesniuose nacionaliniuose Eurovizijos dainų konkursuose.
Albertas Konastantinas Ciechanoveckis

Biografija

Lietuvos bajorų Ciechanoveckių giminės atstovas, herbo „Dąbrowa“ savininkas. Minsko vaivados Kristupo Ciechanoveckio ir Antanelės Druckos-Gorskos sūnus. Turėjo brolį Mykolą Valerijoną.
Apso, Gubsos ir Lepelio seniūnas, Oršos žemės maršalka nuo 1660, LDK stovyklininkas nuo 1664 metų.
Pulkininkas, ATR-Maskvos 1654–1667 metų karo dalyvis, 1663 metais vadovavo LDK kariams.

Šeima

Buvo vedęs Haną Kantakuzinę, turėjo tris dukteris ir 6 sūnus, kurie užėmė aukštas pareigybes.
Raudonai juodas medis

Raudonai-juodas medis – besibalansuojantis dvejetainis paieškos medis, informatikoje naudojama duomenų struktūra, išrasta 1972 Rudolf'o Bayer'io. Tokio dvejetainio paieškos medžio realizacija sudėtingesnė, bet jis pasižymi geru blogiausių - geriausių vykdymo trukmės laikų santykiu ir gali būti labai naudingas praktikoje: galima realizuoti O (log n) sudėtingumo elemento įterpimą bei pašalinimą.

Terminologija

Efektingumo įrodymui įvedama tuščio, neturinčio duomenų, lapo sąvoka. Viršūnė neturinti vaikų (lapas) turi pseudo lapus, t. y. tuščias viršūnes.

Operacijos

Skaitymo operacijos atliekamos lygiai taip pat, kaip ir dvejetainiame paieškos medyje, tačiau atlikus įterpimo ar pašalinimo operaciją medžio savybės gali būti pažeistos.
Mauritanija

Klimatas

Mauritanijoje būdingas sausringas atogrąžų klimatas. Vidutinės mėnesio temperatūros svyruoja nuo 16–20 °C (nuo gruodžio iki kovo ar balandžio) iki 30–32 °C likusiu metų laiku. Žiemą temperatūra kartais naktimis nukrenta iki kelių laipsnių virš 0 °C, o vasaros dienomis gali įkaisti virš 45 °C. Kritulių iškrenta labai mažai: šiaurės rytuose metų vidurkis nesiekia 50 mm, didžiojoje šalies dalyje tarp 50–100 mm, o pietuose 200–400 mm. Kovą ir balandį pučia stiprus, sausringas vėjas sirokas.
Tetutė

Tetutė – satyriszkas laiszkelis iszeinantis nepaskirtais laikais / für die Redaktion verantwortlich Kr. Funkat, leistas 1891–1893 m. Bitėnuose, Tilžėje.

Istorija

Pirmasis lietuvių satyrinis laikraštis; ėjo nereguliariai. Leido ir redagavo Martynas Jankus. Bendradarbiavo J. Penčiukas, Jonas Šliūpas. Vieni straipsniai spausdinti lotyniškomis, kiti gotiškomis raidėmis. Spausdino M. Jankaus spaustuvė Tilžėje. Išėjo 13 numerių.
Albinas Morkus

Albinas Morkus (1921 m. kovo 27 d. Punske, dab. Punsko valsčius, Lenkija – 1967 m. rugpjūčio 27 d. Vilniuje) – lietuvių rašytojas ir vertėjas.

Biografija

Baigė Vilniaus Vytauto Didžiojo gimnaziją. 1941–1943 m. studijavo Vilniaus universitete. 1945 m. persikėlė į Lenkiją, vėliau į Vakarų Europą. Studijavo kalbas, filosofiją ir literatūrą Tiubingeno, Paryžiaus universitetuose. Emigravo į JAV, studijavo Čikagos universitete. 1963 m. grįžo į Lietuvą.

Kūryba

Kūriniuose kritiškai aprašė lietuvių emigrantų gyvenimą, amerikietišką buitį ir vartotojišką visuomenę. Sovietinėje Lietuvoje išgarsėjo savo satyrine publicistine knyga „Vaduotojai“ iš arti“. Kiti kūriniai: „Baltasis miestelis“ (1962 m.), „Susitikimas“ (1965 m.), „Taip man atrodo“ (1969 m.), „Laukinių Vakarų madona“ (1970 m.).
Soong Čing-ling

Gyvenimas prieš 1949 m.

Soong Čing-ling gimė verslininko ir misionierės šeimoje Pudongo rajone, Šanchajuje. Studijavo Vesliano koledže Meikone, Džordžijoje. Baigusi koledžą ji sugrįžo į Kiniją 1929 m. Prasidėjus Kinijos pilietiniam karui ji atsiskyrė nuo savo šeimos ir palaikė komunistų pusę. 1948 metais ji tapo Nacionalinio liaudies kongreso pirmininkė.

Paskutiniai gyvenimo metai

Po Kultūrinės revoliucijos ji apsiribojo pasirodyti viešumoje dėl silpnos sveikatos ir šeimos rūpesčių, ji vis dar pasirodydavo spaudoje.
Paskutinį kartą viešumoje ji pasirodė 1981 m. gegužės 8 d., kuomet sėdėdama neįgaliųjų vežimėlyje atsiėmė Viktorijos koledžo apdovanojimą. 1981 m. gegužės 16 d., mažiau nei dvi savaitės prieš mirtį, ji priėmė garbės prezidento titulą, ji buvo vienintelė per visą KLR istoriją turinti tokį titulą.
Lęšis (optika)

Lęšis – skaidrus kūnas, apribotas 2 sferiniais arba kitokios formos (toks lęšis vadinamas asferiniu) paviršiais. Lęšiai skirstomi į glaudžiamuosius, sklaidomuosius ir afokalinius. Glaudžiamųjų lęšių laužiamoji geba . Sklaidomųjų . Afokalinių . Tokie lęšiai naudojami lęšių ydų kompensavimui.
Bronchiolė

Bronchiolės – pačios smulkiausios bronchų šakelės, maži bekremzliai vamzdeliai, kurių epitelį sudaro kubo formos ląstelės. Skiltinių bronchiolių spindis – apie 0,2 mm.

Bronchiolių išsidėstymas

Plaučiuose iš kiekvieno skiltelinio broncho paprastai atsišakoja 12–18 galinių bronchiolių. Kiekviena iš jų atsišakoja į dar dvi – kvėpuojamąsias bronchioles, o šios – į keletą alveolinių latakėlių, kurie užsibaigia alveoliniu maišeliu, apsuptu daugybė alveolių.
Vienos galinės bronchiolės ir ją supančių alveolių struktūra yra vadinama keke. Vieną plaučių skiltelę sudaro 12-18 kekių.
Izraelio vėliava

Izraelio vėliava (דגל מדינת ישראל) – Izraelio valstybinė vėliava oficialiai patvirtinta 1948 m. spalio 28 d. Vėliavos fonas baltas. Jos centre – žydros spalvos Dovydo žvaigždė. Taip pat viršuje ir apačioje eina dvi tokios pat spalvos horizontalios juostos. Nors oficiali juostų ir žvaigždės spalva yra žydra, tačiau koloritas dažnai įvairus – nuo blyškiai žydros iki tamsiai mėlynos. Balta ir žydra spalvos bei Dovydo žvaigždė – judaizmo simboliai. Vėliava sukurta pagal talitą – tradicinį judėjų maldininkų apsiaustą.

Istorija

Per pirmąjį sionistų kongresą 1897 m. Lietuvos žydo Dovydo Volfsono siūlymu buvo sukurta sionistų kongreso, vėliau ir sionistų sąjūdžio vėliava, kurios spalvos buvo parinktos pagal taleso, kuriuo religingi žydai apsigaubia melsdamiesi, spalvas – balta ir mėlyna, su Magen David – karaliaus Dovydo – skydu. Vėliau ši vėliava tapo Izraelio valstybine vėliava.
Išvestinė kredito priemonė

Išvestinė kredito priemonė arba kredito derivatyvas (angl. credit derivative) - finansinės rizikos perleidimo instrumentas, skolos pardavimo sutartis. Derivatyvas yra apibūdinamas ir kaip finansinis instrumentas, kurio vertė nustatoma atsižvelgiant į būsimus prekės, valiutos, vertybinio popieriaus ir kt. kainos svyravimus rinkoje. IKP rinka gali būti sukurta iš bet ko, kas turi parduodamąją vertę. Obligacijų ir kreditų IKP rinka būtų vienas iš pavyzdžių. 2008 m. prekybos šioje srityje apyvarta viršijo $56 trilijonus; tikslus skaičius nebuvo žinomas, dėl šios rinkos nepavaldumo valstybiniam reglamentavimui.
Derivatyvai yra svarbi rinkos ekonomikos funkcionavimo ir plėtros dalis, apsauganti ir nuo galimų nuostolių dėl rinkos kainų pokyčių. Tinkamai nesutvarkius šios rinkos dalies funkcionavimo teisiniais reguliavimo ir kontrolės dokumentais, ji yra pajėgi sukelti krizinius reiškinius. Pask 2008 m. spalio 15 d. "The Washington post" analitikų jų krizę sąlygojo kliringo - mainų ne grynais nebuvimas šioje svarbioje rinkos dalyje, nors dar apie 2000 m. JAV valdžioje buvo siūlyta ir diskutuota dėl kliringo būtinumo.
Warren Buffett, žymus amerikiečių investicinių rinkų žaidėjas pavadino IKP „finansiniais masinio naikinimo ginklais“. Nežiūrint to, iki 2008 m. pasaulio ekonominės krizės IKP leido Wall Street ir kitų finansinių sostinių verslininkams bei perpirkliams spekuliantams uždirbti milijardus.
Svala Björgvinsdóttir

Biografija

Svala gimė 1977 m. vasario 8 d. Reikjavike. Ji – dainininko Björgvin Halldórsson dukra. Dainuoti pradėjo nuo ankstyvos vaikystės. Būdama 9-erių metų, kartu su tėvu įrašė pirmąją kalėdinę dainą „Fyrir Jól“, kuri pasiekė Islandijos muzikos populiariausių kūrinių sąrašų viršūnes.
1999 metais pasirašė sutartį su Jungtinių Amerikos Valstijų įrašų kompanija „EMI“. 2001 m. išleido dainą „The Real Me“, kuri pateko tarp trisdešimties geriausių dainų prestižiniame „Billboard“ sąraše. Nuo 2006 m. Svala yra elektroninės muzikos grupės „Steed Lord“ narė.
Ehimės prefektūra

Istorija

Iki Meidži reformų, prefektūra buvo žinoma kaip Ijo žemė. Iki Heian laikotarpio, čia daugiausia gyveno žvejai ir jūreiviai, kurie vis turėdavo atremti piratų ir mongolų atakas.
Po Sekigaharos mūšio, Tokugavos šiogūnas, atidavė žemę sąjungininkams, tarp kurių buvo ir Kato Jošiakira, pastatęs Macujamos pilį.

Geografija

Ehimės prefektūra šiaurėje turi pakrantę su Japonų vidine jūra, rytuose ribojasi su Kagavos ir Tokušimos, pietuose – su Kočio prefektūromis.
Prefektūroje yra aukštų kalnų. Pačiuose prefektūros vakaruose esantis Sadamisakio pusiasalis yra siauriausias pusiasalis Japonijoje.

Miestų ir miestelių susijungimai

Nuo 2003 m. balandžio 1 d. įvykdyta 18 sujungimų. Paskutinis įvykdytas 2005 m. rugpjūčio 1 d., kai Mimos, Cušimos ir Jošidos miesteliai, buvę Kitauvos apskrityje, buvo prijungti prie Uvadžimos miesto.

Miestų ir miestelių susijungimai

Ateityje planuojama sujungti Kitauvos apskrityje likusius miestelius.

Ekonomika

Prefektūroje vyrauja įvairios pramonės: nuo tradicinės žemės ūkio bei žvejojimo iki laivų gamybos, popieriaus ir tekstilės pramonės.
Raudonpilvė kūmutė

Paplitimas pasaulyje

Raudonpilvės kūmutės savaime paplitusios maždaug vidurio ir rytų Europoje iki Uralo kalnų.

Paplitimas Lietuvoje

Lietuvoje raudonpilvė kūmutė paplitusi netolygiai, pagrindinės jos radavietės yra pietų, rytų ir šiaurės rytinėje Lietuvos dalyse, o vakarinėje šalies dalyje žinomos tik pavienės populiacijos. Daugiausia raudonpilvių kūmučių buveinių yra pietų ir rytų Lietuvoje. Manoma, kad Lietuvoje gali būti 300–500 radaviečių. Ši rūsis sparčiai nyksta visoje Europoje, taip pat ir Lietuvoje. Nyksta dėl tinkamų buveinių nykimo: mažų vandens telkinių užaugimo arba žuvų juose užveisimo. 
Rūšis įrašyta į Lietuvos raudonąją knygą.

Buveinės

Aptinkama kūdrose, tvenkiniuose, grioviuose, senvagėse, žemapelkių balose, kur gausu vandens augmenijos, nėra srovės. Kūmutėms būtina pieva aplink vandens telkinį, kur jos medžioja`

Mityba

Minta įvairiais bestuburiais, buožgalviai daugiausia maitinasi mikroorganizmais ir dumbliais.

Požymiai

Lietuvoje paprastai neužauga didesnė nei 4 cm. Oda su smulkiomis karpelėmis. Nugara tamsiai pilka su neryškiomis juodomis ar žalsvomis dėmėmis ir baltais taškeliais. Plaukiojamosios plėvės yra tik ant užpakalinių kojų.
Užpulta plėšrūno kūmutė atlošia galvą ir pakelia kojas – demonstruodama ryškų raštą ir perspėja, kad yra nuodinga ir ją pulti pavojinga. Jos odoje tarp gumburėlių yra poros, išskiriančios frinoliziną, kuris žinduolių kūne ardo kraują.

Dauginimasis ir vystymasis

Gyvenimo ciklas skirstomas į sausumos (nesiveisimo) ir vandens (veisimosi) periodus. Pavasarį, atšilus orui, iš žiemojimo vietų kūmutės traukia į vandens telkinius, kur vandeniui sušilus iki 13-14 °C prasideda nerštas. Tuoktuvių metu patinai skleidžia melodingus garsus – „kukuoja“: kūmučių rezonatoriai (balso maišai) yra vidiniai (kvarkiant išsipučia po oda). Apvaisinimas išorinis, buožgalviai iš kiaušinėlių išsivysto per 5-7 dienas. Per visą vasarą viena patelė gali padėti 35 – 1236 kiaušinių.
Metamorfozė paprastai baigiasi iki rugpjūčio. Sukaupusios atsargas žiemai, spalį kūmutės pradeda ieškoti žiemaviečių. Žiemoja po akmenimis, medžių šaknimis, graužikų urvuose ar vandens telkinyje įsiraususios į dumblą, kartais slepiasi ir žmonių rūsiuose.
Fabricio Oberto

Karjera

F. Oberto būdamas 17 metų pradėjo treniruotis su Kordobos miesto „AD Atenas de Córdoba“ klubu. Kitais metais debiutavo kaip profesionalas. 1998 m. tapo geriausiai apmokamu Argentinos lygos žaidėju ir pasirašė sutartį su Pirėjo „Olympiacos“ (Graikija) komanda. Kitą sezoną persikėlė į Ispanijos „TAU Ceramica“ klubą, o dar po 2 sezonų į Valensijos „Pamesa“.
2005 m. pasibaigus kontraktui su „Pamesa“, pasirašė 7,5 mln. JAV dolerių sutartį su NBA San Antonio „Spurs“ klubu. 2005–2006 m. NBA sezonas F. Oberto nebuvo itin sėkmingas. Jam komandoje tekdavo tik epizodinis vaidmuo, todėl dažnai buvo lyginamas su Arvydu Macijausku. Tačiau 2006–2007 m. sezone situacija pasikeitė, krepšininkas aikštėje praleido vidutiniškai po 18 min. ir pelnė po beveik 5 taškus.
2009 m. birželio 24 d. jis buvo iškeistas Milwaukee „Bucks“ komandai, tačiau tą pačią dieną jis vėl pakliuvo į mainus ir atsidūrė Detroit „Pistons“ komandoje, tačiau išbuvęs joje savaitę buvo atleistas. 2009 m. rugpjūčio 11 d. pasirašė sutartį su Washington „Wizards“ klubu. 2010 m. spalio 25 d. pasirašė sutartį su Portlando „Trail Blazers“ klubu, tačiau sužaidęs penkerias rungtynes, buvo priverstas baigti karjerą dėl širdies problemų.
John Houlding

Biografija

Gavęs išsilavinimą Liverpulio koledže buvo savadarbis verslininkas, turėjęs savo alaus daryklą, kuri užtikrino jo finansinę padėtį iki pat jo mirties. Prieš 1897 m. tapdamas Liverpulio meru, buvo išrinktas į Liverpulio savivaldybę nuo konservatorių partijos, atstovavo joje Evertono administracinį rajoną.
Prieš rinkimus Holdingas buvo susijęs su Evertono klubu. 1882 m. dėl naujų taisyklių Evertonas buvo priverstas žaisti namų rungtynes uždaroje aikštėje, prieš tai žaidęs Stenley parke. Po susitikimo Sandon viešbutyje, Anfilde, kuris priklausė Holdingui, buvo pasiūlyta nuomotis aikštę Priory Road. Kai aikštės savininkas paprašė klubą palikti, Holdingas surado naują vietą Anfield Road (būsimame Anfield stadione), mokant nedidelį nuomos mokestį Džonui Orelui (angl. John Orell). Anfield stadione pirmos rungtynės buvo sužaistos 1884 m. rugsėjo 28 d., kai Evertonas 5-0 sutriuškino Earlstown.
Anfielde pastačius tribūnas, žiūrovų skaičius pasiekdavo 8000 žmonių per rungtynes. 1888 m. Evertonas tapo Anglijos futbolo lygos vienu iš įkūrėjų. Kaip bebūtų, Holdingas vis labiau pradėjo kištis į klubo reikalus; jis pakėlė nuomos sutartį tuo priversdamas futbolininkus naudotis Sandon viešbučiu prieš ir po rungtynių.
1891 m. Džonas Orelas norėjo susigrąžinti Anfield Road teisę į nuomą. Holdingas atsakė pasiūlymu įkurti ribotos atsakomybės įmonę (Limited Liability Company) ir įsigyti sklypą. Orelas norėjo parduoti sklypą, bet Holdingui priklausė šalia esantis sklypas ir jis tikėjosi, kad nauja kompanija išpirks šią žemę.
Daugybė klubo narių kaltino Holdingą už tai, kad jis nori pasipelnyti iš Evertono. 1892 m. sausį 279 klubo nariai susirinko aptarti šį klausimą. 1892 m. kovo mėnesio susirinkime Holdingas buvo atmestas balsų dauguma. To pasekoje Evertonas paliko Anfield. Už aštuonis tūkstančius svaras sterlingų jie įsigijo Goodison Park.
Holdingui ir Orelui liko tuščias stadionas. Holdingas nusprendė įkurti naują futbolo klubą – Liverpool FC, kuris pirmąsias rungtynes sužaidė 1892 m. rugsėjo 1 d. draugiškame susitikime prieš Rotherham Town. Rungtynės buvo laimėtos rezultatu 7-1. Naujo klubo treneriu tapo John McKenna.
Aušrius

Aušrius (Aušrys) – vyriškas lietuviškas vardas, kilęs iš žodžio aušra „tyra, -as kaip aušra“.
Moteriškų vardų variantai: Aušra, Aušrė.
Vardadieniai: sausio 22.
Michailas Tomskis

Biografija

Tikroji pavardė Jefremovas (Ефремов). 1892 m. baigė pradinę mokyklą. Komunistų partijoje nuo 1904 m. Veikė pogrindyje, dukart kalintas ir ištremtas. 1917 m. tapo RKP(b) Peterburgo komiteto nariu, redagavo žurnalą „Metalistas“, vadovavo Maskvos profsąjungų tarybai. 1918-1921 m. ir 1922-1929 m. vadovavo tarybinėms profsąjungoms. 1921 m. buvo Visos Rusijos centro vykdomojo komiteto Turkestano komisijos pirmininkas.
M. Tomskio politinis oponentas Levas Trockis jį vadino „ryškiausiu darbininku, kurį iškėlė partija, o gal ir visa revoliucija. Būdamas katorgoje jis išsiugdė didžiulę fizinio ir moralinio pasipriešinimo jėgą. Jis suprato liaudies mases ir kalbėjo su jomis suprantama kalba“.
Nuo 1929 m. vadovavo Visasąjunginiam chemijos pramonės susivienijimui, buvo TSRS Aukščiausiosios Liaudies ūkio tarybos pirmininko pavaduotojas. Pasisakė prieš NEPo užbaigimą, dėl ko Stalinas apkaltino jį „dešiniuoju nukrypimu“ ir pašalino iš aukščiausių partinių postų.
1932-1936 m. vadovavo Valstybinių knygų ir žurnalų leidyklų susivienijimui.
1919-1934 m. buvo VKP(b) CK narys (nuo 1934 m. – kandidatas į CK narius), 1922–1930 m. – Politinio biuro narys.
Prasidėjus stalininėms represijoms, vykstant Zinovjevo-Kamenevo procesui, buvo paminėtas jų parodymuose. Apie tai paskelbus Pravdoje, nusišovė.
Belvederio dvaras

Istorija

Dvarą iš Tiškevičių apie 1820 m. nusipirko Kleopas Burba. Jam 1830 m. ant aukšto Nemuno kranto pastačius rūmus (prancūzų architekto projektas) su bokšteliu, iš kurio matyti gražus vaizdas, todėl dvaras pavadintas Belvederiu (it. belvedere – „gražu žiūrėti“).
1860 m. rūmai remontuoti.
1880 m. dvaro savininkas K. Burba ketino statyti cukraus fabriką, o jo sukurtos bendrovės nariu buvo ir vyskupas Motiejus Valančius. Sumanymas buvo nerealus, o už dalyvavimą 1863 m. sukilime pats K. Burba sušaudytas.
XX a. pradžioje dvarą valdė O. Burbaitės-Puzinienės palikuonys.
|Tarpukariu dvaras išparduotas dalimis. Dvaro rūmuose 1921–1926 m. veikė žemesnioji žemės ūkio mokykla, 1926–1961 m. pienininkystės ir gyvulininkystės mokykla, 1961–1969 m. žemės ūkio technikumas, iki 1971 m. bitininkystės ir sodininkystės meistrų mokykla.
2005 m. pabaigoje dvaras privatizuotas – jį už 1,2 mln. litų įsigijo verslininkas Stanislovas Lapeika, vėliau VšĮ „Belvedrio dvaras“ jį pardavė vilniečiui verslininkui Arvydui Kvietkauskui. Tačiau dvaro renovacija taip ir nebuvo pradėta. Belvederio dvaras įtrauktas į labiausiai niokojamų Lietuvos dvarų sąrašą.

Parkas

Parkas (7 ha) išsidėstęs banguotame reljefe; vingiuoti takai apsodinti vietiniais ir introdukuotais medžiais. Nuo Nemuno pakrante einančio kelio rūmų link kyla laiptai (buvo 372 pakopos).
Hunedoaros apskritis

Geografija

Teritorijos paviršius kalnuotas, jį raižo Apusenio kalnų ir Pietų Karpatų masyvai (Paringo kalnai, Oreštijės kalnai ir kt.). Svarbiausios upės – Murešas, Baltasis Krišas, Žiu.